Sekolah Kebangsaan Melayu Raya, Segamat

Sekolah Kebangsaan Melayu Raya atau nama ringkasnya SK Melayu Raya, merupakan sebuah Sekolah kebangsaan yang terletak di Kampong Melayu Raya, Mukim Pogoh, 16km dari bandar Segamat, Johor.

Pada 2024, Sekolah Kebangsaan Melayu Raya memiliki 94 pelajar lelaki dan 71 pelajar perempuan, menjadikan jumlah keseluruhan murid seramai 165 orang. Ia mempunyai seramai 18 orang guru.
Sejarah 
Sekolah Kebangsaan Melayu Raya mula-mula dibuka pada 6 Januari 1957, dengan nama Sekolah Rakyat Kampong Melayu Raya. Murid-murid terdiri daripada anak-anak penduduk yang tinggal di kawasan Kampung Melayu Raya dan kawasan yang berhampiran seperti Kampung Genuang Baru, Kampung Sri Dagang, Ladang Labis Bahru dan Ladang New Pogoh.  Bangunan asal merupakan sebuah bangunan kayu. 2 buah bangunan tambahan 2 tingkat kemudian dibina dan dirasmikan pada 30 Oktober 1974 oleh Yang Berbahagia Encik Abdul Kadir bin Talib, Ketua Setiausaha Kementerian Pelajaran Malaysia. Nama Sekolah Kebangsaan Melayu Raya digunakan sejak itu.

Pada tahun 2000, bangunan tambahan 2 bilik darjah dibina untuk menampung jumlah pelajar. Bangunan baru empat tingkat pula siap dibina pada tahun 2010 dan menjadi bangunan utama yang digunakan sehingga kini.
 Senarai Guru Besar 
 Encik Mohamed bin Limat(1957)
 Encik Mahadi bin Hassan(1958)
 Encik Talib bin Omar(1960)
 Encik Muhammad bin Ithnin(1961)
 Encik Abdul Wahid bin Ahmad(1963)
 Encik Jantan bin Abdul Majid(1968)
 Encik Md.Yusof bin Othman(1969)
 Encik Said bin Bajuli(1980)
 Encik Mohd.Jazuli bin Salim(1981)
 Encik Mahat bin Kassim(1989)
 Encik Ab.Aziz bin Md.Yusof(1995)
 Encik Jamaludin bin Mahamud(1999)
 Pn.Hjh.Napsiah bt Tahir(2005)
 Tn.Hj.Othman bin Hj.Majid(2010)
 Encik Mohd Nasir bin Mohd Yusof(2012)
 Encik Muhammad Nor bin Shakroni(2014)
 Encik Daud bin Atan(2015)
 Encik Abdull Wahab bin Gedong(2016)
 Puan Rosnani binti Aminon(2018)
 Encik Mohd Ali bin Hadoon@Adon(2020)
 Encik Johari bin Marsan(2023)


Pencapaian 
Sekolah ini sangat sinonim dengan pasukan kompang formasinya sejak tahun 2000. Pasukan kompang yang dikenali sebagai pasukan Kompang Warisan Muda, sangat aktif dengan aktiviti kompang dan memenangi banyak anugerah di peringkat negeri Johor dan peringkat Kebangsaan.Pasukan ini sering dipanggil untuk mengadakan persembahan dalam majlis-majlis rasmi di peringkat Daerah, mahupun Negeri Johor. Pasukan ini juga pernah ditampilkan dalam rencana television di stesen tv RTM dan TV3.

Pencapaian Pasukan Kompang Warisan Muda;

Juara Pertandingan Kompang Berformasi 2008
Top Five Kelab Terbaik peringkat Kebangsaan - 2009
 Juara Pertandingan Kompang Berformasi, Karnival Seni Kebudayaan dan Sains Sosial - 2006, 2007, 2008, 2009

 Alamat
Sekolah Kebangsaan Melayu Raya
Kampong Melayu Raya, Mukim Pogoh 
85000, Segamat
Johor, Malaysia
Telefon =  6079435198
Fax       = 6079435198

 Pautan 
Melayu Raya
Melayu Raya